Drie dood, vyf beseer in gru-ongeluk‘n Foto van die toneel op die R57 (Foto: Verskaf) Drie mense is dood en vyf ander ernstig beseer toe twee voertuie Saterdagmiddag op die R57 net buite Sasolburg reg van voor gebots het. Annine Siddall, ER24-woordvoerder, sê die bestuurders van albei motors, glo vroue, en ŉ 14-jarige kind was steeds in die motorwrakke vasgekeer met die nooddienste se aankoms op die toneel. Siddall sê daar was niks wat paramedici vir dié drie slagoffers kon doen nie, en hulle is op die toneel dood verklaar. Vyf ander mense, onder wie ŉ 14 maande oue baba, is in ŉ ernstige toestand na die hospitaal gehaas. Twee van dié mense moes per helikopter na die hospitaal geneem word weens die omvang van hul beserings. Die vyf beseerdes was teen Sondagoggend steeds in ŉ ernstige toestand in die hospitaal. Siddall sê meer inligting is nie in dié stadium bekend nie. ŉ Polisieondersoek na die voorval is Saterdag van stapel gestuur. ‘n Foto van die toneel op die R57 (Foto: Verskaf) ‘n Foto van die toneel op die R57 (Foto: Verskaf) ‘n Foto van die toneel op die R57 (Foto: Verskaf) ‘n Foto van die toneel op die R57 (Foto: Verskaf)